Nová zem objavte v sebe zmysel života - Tolle, Eckhart, 1948-; Krížová, Natália ([Bratislava] Citadella, 2014)
Kniha Nová Zem odhalí našu duchovnú nevedomosť. Hlavným hrdinom tejto nevedomosti je naše ego. Egoická myseľ. Pretože v každej myšlienke - každej spomienke, interpretácii, názore, pohľade, reakcii, emócii sa skrýva pocit seba - Ja (ego). To je duchovná nevedomosť. Naša myseľ a jej obsah je samozrejme podmienený minulosťou: našou výchovou, kultúrou, rodinným zázemím a ďalšími faktormi. Základ väčšiny činností našej mysle spočíva v neustále sa opakujúcich a pretrvávajúcich myšlienkach, emóciách a reakciách, s ktorými sa stotožňujeme najviac. Obsah ega sa líši od človeka k človeku, ale štruktúra ega je vždy rovnaká. Inými slovami - rozličné egá sa líšia iba na povrchu. V čom sú rovnaké? Žijú zo separácie a identifikácie. Pokiaľ žijete svoj život prostredníctvom mysľou vytvoreného Ja, ktoré sa skladá z myšlienok a emócií - čo je ego - základ vašej identity je váš život ilúziou, pretože myslenie a emócie sú vo svojej podstate veľmi prchavé a pominuteľné. Takže každé ego neustále bojuje o prežitie a neustále sa bráni a zväčšuje... snaží sa chrániť samé seba a rozpínať sa. Keď to pochopíme, začneme sa zaujímať o nový svet. O svet lásky. O príjem tvorivej sily vesmíru. Keď s nadšením prekonáte prekážky v podobe nepriaznivých situácií, alebo ľudí neochotných spolupracovať a boj s nimi transformujete do prijatia, to bude začiatok Novej zeme. "A videl som nové nebo a novú zem", píše sa v Biblii. Základom novej zeme je nové nebo - prebudené vedomie.
Keywords: duchovné poznanie; sebapoznanie; vedomie; telo a myseľ; rozvoj osobnosti; zmysel života; Spiritual knowledge; Self-consciousness; Consciousness2 SNKPHeng; Body and mind; Personality development; Sense of life; populárno-náučné publikácie; Popular works